paragraph_text: Gospodarsko interesno udruženje (fra. Groupement d'interet economique) ima korijene u francuskom pravu (fra. Lex groupements d'interet economique, skraćeno GIE Uredba br. 67. – 821. od 23. rujna 1697.), a 25. rujna 1985. Vijeće ministara EU-a prihvatilo je Uredbu br. 2137/85 EEC o uvođenju europskoga gospodarskoga interesnog udruženja (Groupement europeen d'interet economique – GEIE, Europäische Wirtschaftliche Interessenvereinigung – EWIW, European Economic Interest Grouping, EEIG), s time da se primjenjuje od 1. srpnja 1989., te da se od toga dana ono može izravno osnovati u svim državama članicama EU bez obzira na to jesu li one uredbu preuzele u svoja zakonodavstva ili nisu.